งมแม่น้ำเจ้าพระยา ตามหาถุงสีแดง-ชิ้นส่วนกระดูก พี่ชายผู้พิพากษา 
คดีอุ้มฆ่าพี่ชายผู้พิพากษา เจ้าหน้าที่ตำรวจ นักประดาน้ำกู้ภัยฯ งมหาหลักฐานในแม่น้ำเจ้าพระยา ที่นครสวรรค์ฝากประชาชน หากพบถุงพลาสติกสีแดง ลอยมาตามน้ำ ให้รีบแจ้งเจ้าหน้าที่จากกรณีมีการจับกุมตัว พ.ต.ท.บรรยิน ตั้งภากรณ์ อดีต รมช.พาณิชย์ และอดีต ส.ส.นครสวรรค์ หลายสมัย พร้อมกับคุมตัวลูกน้องคนสนิท 3 คนมาสอบสวนในคดีพัวพันการอุ้มฆ่า นายวีรชัย ศกุนตะประเสริฐ พี่ชาย น.ส.พนิดา ศกุนตะประเสริฐ ผู้พิพากษาอาวุโสในศาลอาญากรุงเทพใต้ ผู้พิพากษาประจำศาลอาญากรุงเทพใต้โดยสองในสามคนสนิทของ พ.ต.ท.บรรยิน คือ นายมานัส ทับนิล และนายณรงค์ศักดิ์ ป้อมจันทร์ ได้มีการให้การเป็นประโยชน์ต่อรูปคดี รวมไปถึงการพาไปชี้จุดที่ลงมือฆ่า แล้วนำร่างไปเผาไฟ ก่อนจะมีการนำโครงกระดูกของผู้ตาย นำใส่ถุงพลาสติก 3 ใบ โยนทิ้งแม่น้ำเจ้าพระยา เพื่อทำลายหลักฐาน ซึ่งทางเจ้าหน้าที่ตำรวจกองปราบได้มีการปูพรมตรวจค้นบ้านของ พ.ต.ท.บรรยิน และเครือญาติ ในพื้นที่ จ.นครสวรรค์ รวมทั้งหมด 19 จุด ในการหาหลักฐานเพิ่มเติม โดยมีการตั้งวอร์รูมกันภายในศูนย์ฝึกตำรวจภูธรภาค 6 และทำงานกันอย่างหนักตลอดทั้งวันโดยเมื่อช่วงเช้าวันที่ 24 ก.พ.63 ที่จังหวัดนครสวรรค์ ผู้สื่อข่าวรายงานว่า เจ้าหน้าที่ตำรวจ และเจ้าหน้าที่ประดาน้ำอาสาสมัครมูลนิธิเจ้าพ่อกวนอูกู้ภัยนครสวรรค์ เจ้าหน้าที่ประดาน้ำอาสาสมัครกู้ภัยตาคลี ได้ลงพื้นที่หน้าวัดไทรใต้ ต.ปากน้ำโพ อ.เมือง จ.นครสวรรค์ ลงงมหาของกลาง ที่เป็นวัตถุพยานต่อจากเมื่อวาน โดยวันนี้เจ้าหน้าที่ได้นำเครื่องตรวจสอบวัตถุโลหะเข้ามาช่วยในการค้นหาให้ง่ายมากขึ้นและขยายวงกว้างในการค้นหามากขึ้นในส่วนแม่น้ำเจ้าพระยา หมู่ที่ 3 ตำบลกลางแดด อำเภอเมือง จังหวัดนครสวรรค์ เพื่องมหาชิ้นส่วนศพเป็นวันที่สอง โดยในวันนี้ทางเจ้าหน้าที่ตำรวจน้ำให้ข้อมูลว่า กระแสน้ำอยู่ในช่วงโค้งของลำน้ำและน้ำค่อนข้างขุ่น ประกอบกับวันที่ทิ้ง นานกว่า 20 วันแล้ว ทำให้การค้นหาค่อนข้างเป็นอุปสรรค แต่ยังคงปูพรมค้นหาจากจุดที่ทิ้งขึ้นเหนือน้ำไป 5 เมตร และไปทางใต้อีกกว่า 400 เมตรอย่างไรก็ตาม ให้ประชาชนช่วยกันสังเกต หากพบถุงพลาสติกสีแดง หรือถุงต้องสงสัย ที่ลอยตามน้ำเจ้าพระยามา ให้รีบแจ้งเจ้าหน้าที่ตำรวจ เนื่องจากอาจเป็นพยานหลักฐานสำคัญได้.
คดีอุ้มฆ่าพี่ชายผู้พิพากษา เจ้าหน้าที่ตำรวจ นักประดาน้ำกู้ภัยฯ งมหาหลักฐานในแม่น้ำเจ้าพระยา ที่นครสวรรค์ ฝากประชาชน หากพบถุงพลาสติกสีแดง ลอยมาตามน้ำ ให้รีบแจ้งเจ้าหน้าที่
จับบรรยิน,บรรยิน ตั้งภากรณ์,คดีฆ่าพี่ชายผู้พิพากษา,งมแม่น้ำเจ้าพระยา,วีรชัย ศกุนตะประเสริฐ,พนิดา ศกุนตะประเสริฐ,ชิ้นส่วนกระดูก,ข่าวทั่วไป